**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 10Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 46/2021**

**ΘΕΜΑ : «** Έγκριση ανάκλησης ή ακύρωση ( παύση ισχύος) άδειας εκμετάλλευσης περιπτέρου του Χαλκιά Δημητρίου του Αθανασίου στο Αγγελοχώρι Νάουσας, λόγω θανάτου και μη ύπαρξης κληρονομικής διαδοχής στο δικαίωμα».

Στη Νάουσα σήμερα, ημέρα Παρασκευή 19-11-2021 και ώρα 10.00 π.μ. συνεδρίασαν δια περιφοράς τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 10ης συνεδρίασης μετά από την υπ΄αριθμ. 18765/16-11-2021 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87)

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΙΩΣΗΦΙΔΟΥ ΠΑΝΑΙΛΑ**

**ΤΑΣΙΩΝΑΣ ΓΕΩΡΓΙΟΣ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΒΑΣΙΛΕΙΑΔΗΣ ΧΡΗΣΤΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΦΟΥΝΤΟΥΛΗΣ ΣΤΑΥΡΟΣ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΛΑΖΑΡΙΔΟΥ ΔΕΣΠΟΙΝΑ**

Αφού διαπιστώθηκε η νόμιμη απαρτία άρχισε η Συνεδρίαση.

Το 3ο θέμα της ημερήσιας διάταξης αφορά την έγκριση ανάκλησης ή ακύρωση( παύση ισχύος) άδειας εκμετάλλευσης περιπτέρου του Χαλκιά Δημητρίου του Αθανασίου στο Αγγελοχώρι Νάουσας, λόγω θανάτου και μη ύπαρξης κληρονομικής διαδοχής στο δικαίωμα.

Ο πρόεδρος πήρε τον λόγο κι ανέφερε την εισήγηση του γραφείου αδειών και εμπορίου η οποία αναφέρει ότι έχοντας υπόψη:

1. Τις διατάξεις των άρθρων 73,94, 95 του Ν. 3852/2010 περί πρόσθετων αρμοδιοτήτων που περιέρχονται στους δήμους.
2. Τις διατάξεις του Ν. 4093/2012 «¨Έγκριση Μεσοπρόθεσμου Πλαισίου της Δημοσιονομικής Στρατηγικής 2013/2016»
3. Τις διατάξεις του άρθρου 76 του Ν. 4257/14.4.2014 «Επείγουσες ρυθμίσεις αρμοδιότητας Υπουργείου Εσωτερικών».
4. Την υπ' αριθ. 3378/2-11-1999 αίτηση για χορήγηση άδειας εκμετάλλευσης αναπηρικού περιπτέρου του Χαλκιά Δημητρίου του Αθανασίου.
5. Την υπ' αριθ. 3379/2-11-1999 έγγραφο του τμήματος Εμπορίου προς το Δ.Σ. Ειρηνούπολης.
6. Την υπ’ αριθ. 117/1999 απόφαση Δ.Σ. Ειρηνούπολης για χορήγηση άδειας εκμετάλλευσης περιπτέρου του Χαλκιά Δημητρίου του Αθανασίου.
7. Την υπ’ αριθ. 3378/2-2-2000 Απόφαση Νομάρχη Ημαθίας για χορήγηση εκμετάλλευσης περιπτέρου στον Χαλκιά Δημητρίου του Αθανασίου.
8. Το από 1-8-2010, ιδιωτικό συμφωνητικό μίσθωσης περιπτέρου.
9. Την υπ’ αριθ. 44/10-11-2010 ληξιαρχικής πράξης θανάτου του Χαλκιά Δημητρίου του Αθανασίου.
10. Την υπ’ αριθ. 18/19-2-2011 ληξιαρχικής πράξης θανάτου της Χαλκιά Μαρίας χήρα Δημητρίου.
11. Την υπ’ αρ. 118415/2011 έγγραφο του Γενικού Λογιστηρίου του Κράτους (Διαγραφής αποβιώσαντος συνταξιούχο
12. Την υπ’ αρ. 27708/29-11-2011 αίτηση για χορήγηση εκμετάλλευση άδειας περιπτέρου του Σιμήνου Τραϊανού του Νικολάου
13. Την υπ’ αρ. 1115 Δημόσια Διαθήκη όπου παραχωρεί την εκμετάλλευση περιπτέρου ο Χαλκιάς Δημήτριος του Αθανασίου στην κόρη του Σιμήνου Φανή σύζυγος Τραϊανού.
14. Την υπ’ αρ. 24154/7-8-2012 αίτηση για χορήγηση εκμετάλλευση άδειας περιπτέρου της Στεφάνοβιτς Μιλίτσα του Γεζντιμίρ.
15. Την υπ’ αρ. 32793/8-11-2012 αίτηση για χορήγηση εκμετάλλευση άδειας περιπτέρου του Σιμήνου Τραϊανού του Νικολάου.
16. Την υπ’ αρ. 33056/12-8-2012 αίτηση για χορήγηση εκμετάλλευση άδειας περιπτέρου της Στεφάνοβιτς Μιλίτσα του Γεζντιμίρ.
17. Την Ληξιαρχική 31/1/2014 πράξη θανάτου Δ.Ε. Ειρηνούπολης της Στεφάνοβιτς Μιλίτσα του Γεζντιμίρ.
18. Την Ληξιαρχική 3132018 πράξη θανάτου Δ.Ε. Ειρηνούπολης του Σιμήνου Τταϊανού του Νικολάου.
19. Την υπ’ αριθ. 9/2021 Απόφαση Κοινότητας Αγγελοχωρίου.
20. Τα λοιπά στοιχεία του φακέλου.

Σύμφωνα με τα παραπάνω:

Εισηγούμαι την έγκριση της ανάκλησης ή ακύρωση ( παύση ισχύος) της άδειας εκμετάλλευσης του παραπάνω περιπτέρου λόγω θανάτου και μη ύπαρξης κληρονομικής διαδοχής στο δικαίωμα.

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση, όλα τα μέλη της Επιτροπής Ποιότητας Ζωής ψήφισαν ΝΑΙ εκτός από την κα Λαζαρίδου Δέσποινας η οποία ψήφισε ΟΧΙ. Ο Κος Φουντούλης Σταύρος επεσήμανε ότι η ψήφος του είναι θετική εφόσον υπάρξει η σχετική συνεννόηση με τον τελευταίο ιδιοκτήτη.

**ΑΠΟΦΑΣΙΖΟΥΝ ΚΑΤΑ ΠΛΕΙΟΨΗΦΙΑ**

Εγκρίνουν ΘΕΤΙΚΑ την ανάκληση άδειας εκμετάλλευσης περιπτέρου του Χαλκιά Δημητρίου στο Αγγελοχώρι Νάουσας, λόγω θανάτου και μη ύπαρξης κληρονομικής διαδοχής στο δικαίωμα και εισηγείται την παρούσα στο Δημοτικό Συμβούλιο η αντιδήμαρχος οικονομικών Μπαλτατζίδου Θεοδώρα .

Η απόφαση έλαβε αύξοντα αριθμό **46/2021.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**